हिमाचल प्रदेश भारत के उत्तर-पश्चिमी हिस्से में स्थित एक पहाड़ी राज्य है, जो अपनी प्राकृतिक सुंदरता, शांत वातावरण, और समृद्ध सांस्कृतिक धरोहर के लिए प्रसिद्ध है. इसे "देवभूमि" यानी देवताओं की भूमि भी कहा जाता है. हिमाचल प्रदेश की सीमाएं उत्तर में जम्मू-कश्मीर, दक्षिण-पूर्व में उत्तराखंड, पश्चिम में पंजाब, और पूर्व में तिब्बत से मिलती हैं. हिमाचल प्रदेश की कुल जनसंख्या लगभग 68 लाख है, जिसमें मुसलमानों की संख्या लगभग 1.72% यानी लगभग 1.2 लाख है. यहां के मुसलमान मुख्यतः शिमला, कुल्लू, और मनाली जैसे पर्यटक स्थलों पर रहते हैं. वहीं कुछ मुस्लिम आबादी कांगड़ा और मंडी जिलों में भी बसे हुए हैं. यह पहाड़ी राज्य है, जहां हिंदू धर्म का गहरा प्रभाव है. हिमाचल प्रदेश का मौसम और भौगोलिक स्थिति भी यहां अन्य राज्यों के लोगों के स्थायी रूप से बसने के लिए कम अनुकूल है. हिमाचल प्रदेश का इतिहास बहुत पुराना है और यहां के कई क्षेत्रों का उल्लेख महाभारत और रामायण जैसे प्राचीन ग्रंथों में मिलता है. 15 अप्रैल 1948 को हिमाचल प्रदेश का गठन हुआ, और 25 जनवरी 1971 को यह भारत का 18वां राज्य बना. यहां के पहाड़ी रियासतों को एकीकृत करके इस राज्य का गठन किया गया था.